Sojojin Najeriya na yaki da masu fasa bututun mai | Siyasa | DW | 31.10.2016
Sojojin Najeriya na yaki da masu fasa bututun mai
Rundunar sojin Najeriya ta kaddamar da yaki da masu fasa bututun mai a tsakanin jihohin Legas da Ogun, tana mai cewa ba za ta sassauta ba sai ta ga bayan lamarin baki daya.
"Operation a watse" na fatattakar tsagerun da ke faman fasa bubututun man fetur a tsakanin jihohin Legas da Ogun ya kai wani samame da nufin cafke wadanda ke hana ruwa gudu ga fannin tattalin arzikin kasar Najeriya bisa jagorancin Rear Admiral Fergusan Boboi. A yayin wannan artabu sojojin Najeriya sun kwace jarkoki sama da dubu 60 wadanda ake dibar man fetur din zuwa kasuwannin bayan fage.
Farmakin ya hallaka wasu daga cikin tsagerun masu fasa bututun mai yayin da wasu kuma suka ranta a na kare. Shugaban tawagar sojin Rear Admiral Boboi ya ce rundunar ba za ta sassauta ba har sai ta kawo karshen fasa bututan mai a yankin, ya ce fasa bututun man dai babban zagon kasa ne ga tattalin arzikin Najeriya.
Ana yawan fasa bututun mai a Najeriya
Nasarar fatattakar tsagerun ta samu ne tare da tallafin gwamnatin Jihar Legas inda babban daraktan agajin gaggawa Mr Adeniyi Tiamiyu ya ce yanzu yankunan basu da matsalar tsagerun.
Ya ce: "Burin mu shi ne mu ga cewa tsagerun basu sake dawowa ba."
Rahoton farmakin soji kan masu fasa bututun mai
Rahoto kan taron makamashin iskar Gas a Najeriya
Rahotanni masu dangantaka Najeriya, Buhari, Lagos
Muhimman kalmomi Lagos, Najeriya, Ogun
Permalink https://p.dw.com/p/2RwK7
Zaben 2019 kalubalen APC tun a fidda gwani 02.11.2018
Kama daga Zamfara ya zuwa Ogun da jihar Imo dai daga dukkan alamu gwamnonin jihar ba su ji da dadi a wajen shugaban jam'iyyar Adams Oshiomhole da ya sa kafa ya yi fatali da zabin gwamnonin.
Zirga-zirga ta ruwa na bunkasa a Lagos 11.09.2018
Al'ummar jihar Lagos na mayar da hankali kan sufurin jiragen ruwa a harkokin zirga-zirgar yau da kullum a sakamakon cunkoson ababen hawa kan manyan titunan jihar.
PDP: Obasanjo na goyon bayan Atiku 11.10.2018
Tsohon shugaban Najeriya Olusegun Obasanjo ya sanar da goyon bayansa ga dan takarar kujerar shugaban kasa na jam'iyyar PDP mai adawa, mutumin da zai kalubalanci shugaba mai ci Muhammadu Buhari a zaben shekara ta 2019.